stanford-oval/wikipedia huggingface dataset:
אדם קראפט
עבודותיו

לא ידוע היכן קראפט נולד וגדל; נטען כי ידו ניכרת כעוזר בעבודות במינסטר של אולם (הושלם ב-1471) ובדוכן המטיף בקתדרלת שטרסבורג, שהושלם ב-1485. משערים שקראפט התחתן פעמיים, אך לא ידוע כי הוליד ילדים. כל העבודות הידועות שלו הן באבן, אבל ייתכן שהוא גם גילף חלקים לא מזוהים בעץ.
כיצירת המופת שלו נחשב ה"משכן (אנ')" בגובה 18.7 מטר בכנסיית לורנץ הקדוש בנירנברג. המשכן, בעל צורה של מגדל גותי המגיע אל תוך קמרון הכנסייה, מורכב מתחרת אבן המשולבת בסצנות עם דמויות מהפסיון של ישו והוזמן בשנת 1493 על ידי הנס אימהוף (Hans Imhoff), אציל מנירנברג. החוזה על העבודה נשמר וכלולים בו פרטים על דרישות הביצוע וסיום העבודה. מגדל האבן, הנתמך בשלוש דמויות, ניזוק קלות במהלך מלחמת העולם השנייה ושוחזר לאחר מכן. אחת הדמויות התומכות היא דיוקן עצמי של קראפט (משמאל). עבודה חשובה נוספת היא תבליט ענק מהשנים 1490–1492 המתאר את הצליבה, קבורת ישו ותחיית ישו, בחלק החיצוני של כנסיית זבלדוס הקדוש (אנ') בנירנברג.
משערים שקראפט השלים את כל עבודת הפיסול שלו בנירנברג וסביבותיה בבוואריה, בין השנים 1490 ו-1509, כשהוא נעזר בשניים או שלושה עוזרים בלבד. יצירותיו המשמעותיות הנוספות היו התבליטים המונומנטליים בכנסיות השונות בנירנברג. הוא פיסל גם את האנדרטה הגדולה של שרייר-לאנדאואר בשנת 1492 עבור הנצחת שתי המשפחות בכנסיית זבלדוס הקדוש, וישו הנושא את הצלב מעל המזבח של אותה כנסייה. הוא גם יצר עבודות שונות עבור מבנים ציבוריים ופרטיים, כמו תבליט על דלת הוואגהאוס, גאורגיוס הקדוש והדרקון, כמה מדונות ויצירות דקורטיביות גרידא. המשכן הגדול, מכוסה פסלונים, במינסטר של אולם, ותחנות הצלב, בדרך לבית הקברות בנירנברג, הם גם שלו.
הוא קבור בשוואבך הסמוכה. רבות מיצירותיו מוצגות במוזיאון נירנברג, המוזיאון הלאומי הגרמני (אנ').
לקריאה נוספת

Schleif, Corine. "Does Religion Matter? Adam Kraft's Eucharistic Tabernacle and Eobanus Hessus", in: Art, Piety and Destruction in the Christian West, 1500–1700, edited by Virginia Chieffo Raguin, Farnham 2010, 45–63.
Schleif, Corine. "The Many Wives of Adam Kraft: Renaissance Artists' Wives in Legal Documents, Art-historical Scholarship, and Historical Fiction", revised version reprinted in the anthology: Saints, Sinners and Sisters. Women and the Pictorial Arts in Northern European Art, edited by Jane Carroll and Alison Stewart, Basingstoke 2003, 202–22.
Schleif, Corine. "Rituale in Stein: Erzählungen für eine breite und diverse Öffentlichkeit" ("Rituals in Stone: Narratives for a Widely Diverse Public"), in: Adam Kraft Colloquium, edited by Frank Matthias Kammel, Nuremberg 2002, 253–70.
Schleif, Corine. "Wem Gehört Adam Kraft? Zum Umgang mit Kraft und Seinen Werken in Wort und Tat" ("To Whom Did Adam Kraft Belong? Words and Deeds Engaging Adam Kraft and his Work"), in: Adam Kraft Colloquium, edited by Frank Matthias Kammel, Nuremberg 2002, 31–44.
Schleif, Corine. "Nicodemus and Sculptors: Self-Reflexivity in Works by Adam Kraft and Tilman Riemenschneider", in: Art Bulletin 75 (1993), 599–626.
Snyder, James; Northern Renaissance Art, 1985, Harry N. Abrams, ISBN 0-13-623596-4
ביאורים

↑  מתקן בצורת קופסה או מגדל בכנסייה הנוצרית שבו מחזיקים את לחם הקודש המשמש בטקס האוכריסטיה. הוא עשוי בדרך כלל ממתכות יקרות, אבן או עץ, והוא ניתן לנעילה ומוצמד למזבח או לקיר הסמוך כדי למנוע את לקיחת האלמנטים המקודשים בפנים ללא אישור.
הערות שוליים

↑  Adam Kraft, sculptor, stone mason – VIRTUAL MUSEUM Nuremberg Art
↑  Kahnsnitz, Rainer, in Schultz, Ellen (ed). (1986), Gothic and Renaissance Art in Nuremberg. New York: Metropolitan Museum of Art, p. 70. ISBN 978-0-87099-466-1
↑  The Schreyer-Landauer Monument
↑  Krafft, Adam – 1911 Encyclopædia Britannica
| --- | --- |
בקרת זהויות :  PLWABN: 9810623596805606  BNE: XX1269157  BnF: cb14488903h (data)  CiNii: DA06125439  GND: 118715372  ISNI: 0000 0000 4981 6992  LCCN: nr93050934  NKC: hka20191029096  RKD: 114457  SELIBR: 303571  SUDOC: 069032092  ULAN: 500054696  VIAF: 64802262   WorldCat (עם VIAF): 64802262 
פרט של אנדרטה מנירנברג מאת אדם קראפט, מוזיאון ויקטוריה ואלברט
אדם קרוב אצל עצמו

| --- | --- |
 תלמוד בבלי:  מסכת סנהדרין, דף ט', עמוד ב'
 משנה תורה:  הלכות עדות, פרק י"ב, הלכה ב'
 שולחן ערוך:  חושן משפט, סימן ל"ד, סעיף כ"ה
 
אדם קרוב אצל עצמו הוא כלל תלמודי שמשמעותו היא שאדם אינו נאמן להעיד על עצמו, לטובתו או אף לרעתו.
מקור הכלל

מקור ראשון בו מופיע ביטוי זה נמצא בתלמוד בבלי, מסכת סנהדרין, דף ט', עמוד ב', לגבי אדם המופיע לפני בית הדין ומעיד על עצמו ועל אדם נוסף שקיימו משכב זכר, נחלקו שם האמוראים האם ניתן להתייחס לעדותו, משום שזה סותר את הכלל "אין אדם משים עצמו רשע" – רבא פוסק, ובמקרה זה הלכה כמותו, שעדותו של אדם אינה חלה על עצמו ולכן עדותו אינה קבילה.
גדר הקרבה ומקורו

קיימות שתי שיטות בראשונים לגבי גדר הקרבה:
קיימת השוואה מלאה בין אדם המעיד על עצמו לבין קרוב המעיד על אחד משבעת הקרובים שמנו חכמים, כלומר: אדם אינו נאמן להעיד בין על עצמו ובין על קרוביו. לשיטה זו לומדים דין זה מהפסוק האוסר על קרובים להעיד, ובקל וחומר אם כשמעיד על אחיו פסול מעדות, כל שכן על עצמו.
הפסול קיים רק על אדם הרוצה להעיד על עצמו בין לטובתו ובין לרעתו, אבל אם רוצה להעיד על אחד משבעת קרוביו נחשבת העדות כעדות פסולה, כלומר: עדות של עצמו בטילה מעיקרה, כאילו לא נשמעה אף פעם, מה שאין כן עדות קרובים, חל עליה שם עדות, אלא שהיא עדות פסולה. לשיטה זו דין זה נלמד מ"לא יקום עד אחד, על פי שני עדים או על פי שלשה עדים יקום דבר", חז"ל דרשו: במקיימי דבר הכתוב מדבר, דהיינו העדים, ולא בעושי הדבר.
למחלוקת זו קיימים מספר מקרי נפקא מינה
לשיטה הראשונה ”נמצא אחד מהם קרוב או פסול עדותן בטלה” מדבר גם על האדם עצמו אם רואה את המקרה.
לשיטה הראשונה דין כיוון שהגיד שוב אינו חוזר ומגיד שייך כי יש עליו דין עד, אולם לשיטה השנייה אין עליו דין עד וההגדה הראשונה לא נחשבת.
לקריאה נוספת

האנציקלופדיה התלמודית, כרך א'.
הערות שוליים

↑  ראו רש"י, מסכת סנהדרין, דף ט', עמוד ב', ד"ה רבא
↑  "לא יומתו אבות על בנים מה ת"ל אם ללמד שלא יומתו אבות בעון בנים ובנים בעון אבות הרי כבר נאמר (דברים כד, טז) איש בחטאו יומתו אלא לא יומתו אבות על בנים בעדות בנים ובנים לא יומתו על אבות בעדות אבות" תלמוד בבלי, מסכת סנהדרין, דף כ"ז, עמוד ב'
↑  ערוך, ערך קרוב.
↑  ראו פסקי הרא"ש, מסכת מכות,  פרק א', סימן יג/י"ד
↑  ספר דברים, פרק י"ט, פסוק ט"ו
↑  תלמוד בבלי, מסכת מכות, דף ו', עמוד א'
↑  תלמוד בבלי, מסכת מכות, דף ה', עמוד א'
↑  שו"ת זיכרון יוסף, אבן העזר ז
אד בניס

| --- | --- |

 לידה:  20 בנובמבר 1972 (בן 51) סיארה, ברזיל
 שם לידה:  José Edilbenes Bezerra 
 מדינה:  ברזיל
 מקום מגורים:  לימואירו דו נורטה 
 כינויים נוספים:  אד בניס
 ידוע בשל:  עבודת רישום קומיקס (עיפרון)
 השכלה:  אוטודידקט
 תפקיד:  מאייר
 פרסים והוקרה:  Prêmio Al Rio for International Outstanding (2016) 
 http://edbenesart.com/
 
אד בניס (באנגלית: Ed Benes) הוא שם העט של מאייר הקומיקס חוזה אדילבנז בזרה דה מורה (José Edilbenes Bezerra de Moura). בניס הוא אחד ממאיירי העפרון הבולטים של חברת DC קומיקס (החל מ-2002) ובעבר עבד גם במארוול קומיקס. הוא אייר סדרות כגון "איירון מן", "קפטן אמריקה", "ציפורי הטרף", "סופרגירל", "סופרמן", ו"ליגת הצדק".
ביוגרפיה

בניס נולד בשנת 1972 בסיארה, ברזיל, וחי מ-1986 בלימואירו (Limoeiro). הוא החל מתעניין ועוסק בקומיקס משנת 1989, אז הוא העתיק דמויות מחוברות קומיקס השייכות לאחיו. עבודת הקומיקס המקצועית הראשונה שעשה הייתה בשנת 1993, בקומיקס הקרוי "סאמורי" (Samuree), יחד עם ניל אדמס.
עבודתו בקומיקס

בניס עלה לשורה הראשונה של מאיירי הקומיקס עם עבודתו באיור עפרון של הקומיקס "Gen¹³", שהופץ בקנה מידה גדול משמעותית מעבודותיו הקודמות. העובדה כי בניס אינו דובר אנגלית כי אם פורטוגזית בלבד דרשה מכותבי קומיקס כגון בראד מלצר לפרט ברמה מילולית מדויקת את הנדרש בסצנה המאוירת (במקרה של מלצר, סצנה מתוך ההרצה השנייה לחוברות "ליגת הצדק"). לאחר תרגום של הוראותיו על ידי מתורגמן, העיר מלצר כי הסצנה הייתה מדויקת לחלוטין.
לאחר עבודתו על "סופרגירל", הוצע לו לראשונה חוזה בלעדיות עם DC, שבמסגרתו יאייר את "Birds of Prey".
בניס מעיד על עצמו כי הוא מעדיף[דרוש מקור] לאייר דמויות של גיבורי על, במיוחד "סופרמן", "ספיידרמן", "אקס מן" ועוד. בנעוריו הוא נהג לקרוא חוברות של "קונאן הברברי" בעיקר. לרוב הוא מעדיף[דרוש מקור] לצייר נשים, אך גם יצורים מסוגת הפנטזיה. לרבות מדמויותיו קווים סגנוניים דומים.
רשימת חוברות ומותגי קומיקס באיורו

איירון מן (המיני סדרה Heroes Reborn)
קפטן אמריקה (המיני סדרה Heroes Reborn)
ליגת הצדק (החל מסדרת Justice League of America vol. 2)
סופר גירל
Birds of Prey
אקס מן
קפטן מארוול (DC קומיקס)
Samuree
Deathstroke
Gunfire
Artemis
Glory
Wildcats
Sci tech
Darkchylde
Gen¹³
Lady Death
Chastity
Thundercats
Codename: Knockout
הערות שוליים

↑  הביוגרפיה של אד בניס, באתר הרשמי שלו
| --- | --- |
בקרת זהויות :  NLI: 987012501780405171  PLWABN: 9810649020705606  BNE: XX1207237  BnF: cb16645208c (data)  CANTIC: a11191600  GND: 1242131957  ISNI: 0000 0001 2025 2238  LCCN: n2003048908  NKC: xx0174417  NTA: 387562532  VIAF: 47850480   WorldCat (עם VIAF): 47850480
Windows Terminal

| --- | --- |


צילום מסך של Windows Terminal
 מפתח:  מיקרוסופט
 מחזור חיים:  5 במרץ 2019 – הווה (5 שנים)
 גרסה אחרונה:  1.20.11271.0 (7 במאי 2024) 
 גרסת בטא:  v1.1.1671.0  ב־18 ביוני 2020
 מערכת הפעלה:  Microsoft Windows
 נכתבה בשפות:  c++
 סוג רישיון:  MIT
 קוד מקור:  https://github.com/microsoft/terminal 
 קטגוריה:  מעטפת
 www.microsoft.com/powershell
 
Windows Terminal (המכונה גם: Cascadia) הוא ממשק שורת פקודה שפותח על ידי מיקרוסופט עבור ייעול ושיפור השימוש בממשקי שורות הפקודה של Windows. המסוף תומך בשורות הפקודה cmd, Powershell, WSL ועוד ומאפשר שימוש בכל שורות הפקודות הנתמכות בו בחלון אחד, על ידי שימוש בכרטיסיות, לצד שורה ארוכה של שיפורים ויזואליים ביחס למסופים הסטנדרטים. כחלק ממגמת מיקרוסופט בשנים האחרונות לתמוך בעולם הקוד הפתוח, קוד המקור של המסוף פורסם והועלה ל-GitHub במאי 2019. גרסת התצוגה עבור חנות האפליקציות של Microsoft Windows הועלתה לראשונה לחנות ב-21 ביוני 2019.
תכונות מיוחדות

תמיכה ב-UTF-8 ו-UTF-16
אפקטים של שקיפות בחלון המסוף
תמונות רקע
השלמת פקודות בעזרת שימוש בטאב
ערכות נושא
מצב מסך מלא
כרטיסיות נפרדות
פיצול המסך למספר כרטיסיות
תצוגת True color
עיבוד טקסט מואץ בחומרה באמצעות DirectWrite
קיצורי מקשים הניתנים להתאמה אישית
שימוש ברצפי ANSI/VT
העתקת טקסט ללוח בפורמט HTML ו-RTF
תאימות לממשק המשתמש Microsoft Narrator.
הערות שוליים

↑  Tom Warren, Microsoft unveils Windows Terminal, a new command line app for Windows, The Verge, ‏6 במאי 2019 (באנגלית)
↑  microsoft/terminal, 2020-07-14, נבדק ב-2020-07-14
↑  Ariel Marom, מיקרוסופט חושפת את Windows Terminal - מסוף שורת הפקודה החדש, באתר ITportal - תוכנה | חומרה | סיסטם | אינטרנט | תקשורת, ‏7 במאי 2019
↑  Release Windows Terminal Preview v1.1.1671.0 · microsoft/terminal, GitHub (באנגלית)
אדם קלר

| --- | --- |
אין תמונה חופשית
 לידה:  17 בדצמבר 1955 (בן 68) 
 מדינה:  ישראל 
 השכלה:  אוניברסיטת תל אביב 
 מפלגה:  הרשימה המתקדמת לשלום 
 
אדם קלר (נולד ב-17 בדצמבר 1955) הוא פעיל שמאל רדיקלי ישראלי, ממייסדי "גוש שלום" ודובר התנועה.
ביוגרפיה

קלר נולד למשפחה של ניצולי שואה ב-17 בדצמבר 1955 בתל אביב, שם גם גדל. אמו חוה קלר הייתה חברה בארגון ההגנה ויחד עם אביו יעקב הייתה ממקימי קיבוץ סער, בנוסף הייתה ממייסדות נשים בשחור, גוש שלום ונשים למען אסירות פוליטיות. כבר בגיל 13 החל להתעניין בפוליטיקה, ובגיל 15 השתתף בהפגנות נגד הכיבוש בשטחים ובעד חזרה לגבולות 1967.
שירת בצה"ל בתפקיד מנהלתי בחיל שריון. בשנת 1984 נידון לחודש מאסר בכלא 4 לאחר שסירב לשרת בלבנון לאחר מלחמת לבנון הראשונה.
קלר למד היסטוריה באוניברסיטת תל אביב, ועבד כמתרגם ופובליציסט.
מתגורר בחולון. לקלר בן, אורי יעקבי, שנמנע מגיוס משיקולי פציפיזם.
פעילות פוליטית

קלר החל את פעילותו הפוליטית במפלגת מחנה של"י ("שלום לישראל, שוויון לישראל") בסוף שנות ה-70 של המאה ה-20. ב-1978 הביע תמיכה במכתב הקצינים, שקרא לראש הממשלה מנחם בגין שיחתור לשלום עם מצרים ויעדיף את השגת השלום על פני רעיון ארץ ישראל השלמה. אחר כך היה פעיל בתנועת "יש גבול", וישב מספר פעמים במאסר על סירוב לשרת במילואים בלבנון ובשטחי יהודה ושומרון. משנת 1983 הוא עורך עלון דו-חודשי בשם "ישראל אחרת" המוקדש לנושא תהליך השלום הישראלי-פלסטיני.
אחרי פירוק מפלגת מחנה של"י ב-1983 הצטרף לרשימה המתקדמת לשלום ושימש כדובר המפלגה.
ב-6 בנובמבר 1986 השתתף ב"משלחת השלום" שנפגשה ברומניה עם אנשי אש"ף, ועקב כך נחקר באשמת הפרה של "חוק המפגשים", שנכנס לתוקף ב-5 באוגוסט 1986 ואסר על מגע בין ישראלים לבין נציגים של אש"ף, אך לא הועמד לדין.
בחודשים אפריל ומאי 1988 שירת קלר במילואים וכתב על 117 טנקים וכלי רכב צבאיים אחרים גרפיטי עם הכיתוב "חיילי צה"ל מסרבים לשרת בשטחים הכבושים." כמו כן הדביק מדבקות "די לכיבוש" על עמודי חשמל במחנה הצבאי ועל דלת שירותי הקצינים. על מעשים אלו הורשע ב"סרבנות והפצת תעמולה הפוגעת במשמעת הצבאית" ונידון לשלושה חודשי מאסר. בפברואר 1990, שירת שוב במילואים וסירב ללבוש את מדי צה"ל, הוא נעצר והולבש בכוח במדי צבא, הוחזק בכלא 6 ופתח בשביתת רעב. קלר רואיין על ידי קב"ן, ששאל אותו מה היו המניעים למעשיו. הוא ענה שהאנשים בהיסטוריה שלחמו למען זכויות האדם הניעו אותו. הקב"ן שאל: "אפשר לומר שאתה שומע את קול ההיסטוריה?" ושחרר אותו מהשירות הצבאי. קלר קיבל פרופיל 21 אך הוחזק במאסר עד סיום תקופת העונש שהוטל עליו.
באפריל 2004 היה חבר במשלחת "גוש שלום" שביקרה את מנהיג הרשות הפלסטינית יאסר ערפאת במוקטעה, במחאה על הפרסומים לפיהם אריאל שרון איים על חייו.
בשנת 2010 הביע תמיכה פומבית במשט המרמרה. ב-2012 ארגן הפגנת תמיכה בפליטים ומבקשי מקלט מאפריקה.
בריאיון משנת 2015 אמר על הסכמי אוסלו: "הן הישראלים והן הפלסטינים מאמינים שהשלום הוא משהו שהם ניסו אבל הוא נכשל, ותמיד הצד השני אשם בכישלון. הישראלים אומרים "השתדלנו מאוד לעשות שלום עם הפלסטינים, היינו מוכנים לוויתורים עצומים, אבל הפלסטינים המשיכו לתקוף אותנו. זה אומר שהם לא רוצים שלום, הם רוצים להרוג אותנו ולקחת את האדמה שלנו." הפלסטינים אומרים "השתדלנו מאוד לעשות שלום עם הישראלים, היינו מוכנים לוויתורים עצומים, אבל הישראלים ממשיכים עם הכיבוש, וממשיכים לדכא אותנו ולבנות התנחלויות. זה אומר שהם לא רוצים שלום, הם רוצים להרוג אותנו ולקחת את האדמה שלנו." שני הצדדים צודקים במידה מסוימת - אם מגדירים את תהליך אוסלו כפי שיושם בפועל על ידי מנהיגים פוליטיים כ"שלום", אז ה"שלום" הזה אכן נוסה ונכשל. אני מקווה ומאמין שהכישלון הזה לא אומר שהשלום נועד להיכשל באופן בלתי הפיך, אלא שעלינו ללמוד מהטעויות שנעשו במהלך הסכמי אוסלו".
פרסומים

בשנת 1987 הוציא קלר ספר עיון באנגלית על הסכסוך הישראלי-פלסטיני:
Terrible days: Social divisions and political paradoxes in Israel (ימים נוראים: שסעים חברתיים ופרדוקסים פוליטיים בישראל).
הערות שוליים

↑  אורן זיו, האישה שהקדישה את חייה למאבק למען הצדק. חוה קלר 1929-2019, באתר "שיחה מקומית", 2 בינואר 2020
↑  Prisoner's dilemma, באתר ג'רוזלם פוסט, ‏22 באוגוסט 2013 (באנגלית)
↑  ליעד גרינבוים, אחד משלנו: אדם קלר מגנה את ישראל מעל כל במה אפשרית, באתר nrg‏, 7 ביוני 2010.
↑  מאסר בפועל על הדבקת מודעות, דבר, 25 בנובמבר 1981
↑  אדם קלר, זכותה של המדינה לדרוש מאזרחיה, דבר, 12 במרץ 1978
↑  ברוך המאירי, הליכוד מברך, המערך שותק והאופוזיציה זועמת, מעריב, 2 באוקטובר 1989
↑  מנחם רהט ושפי גבאי, "בארוחת הערב נפלו המחיצות והתנהל דיאלוג אמיתי עם אש"ף, מעריב, 7 בנובמבר 1986
↑  המשטרה,תעביר לחריש חקירת משתתפי הדו־שיח ברומניה, מעריב, 9 בנובמבר 1986
↑  עזרא ינוב, אדם קלר ל־3 חודשי־מאסר בפועל על ציור כתובות פוליטיות בבסיס צבאי, מעריב, 12 במאי 1988
↑  מנחם רהט, אדם קלר הולבש בכוח במדי צבא, מעריב, 7 בפברואר 1990
↑  מנחם רהט, עשרות הפגינו למען אדם קלר, מעריב, 20 בפברואר 1990
↑  Inside story: Jonathan Ben-Artzi , Israelian pacifist, באתר הגארדיאן, ‏11 במרץ 2003 (באנגלית)
↑  אדם קלר שקיבל פרוסיל 21 וגורש מצה"ל: צה"ל רוצח ילדים ־ מנהיגי המדינה מטורפים, מעריב, 22 בפברואר 1990
↑  ביקור חברי גוש שלום אצל ערפאת - גוש שלום, באתר גוש שלום, ‏10 באפריל 2004
↑  אדם קלר: "מוכן שפליטים סודנים יגורו בבניין שלי", באתר "MyNet חולון", ‏31 במאי 2012 (ארכיון)
↑  The ideal of peace in Judaism, באתר "Pressenza", ‏20 באוקטובר 2015 (באנגלית)
| --- | --- |
בקרת זהויות :  ISNI: 0000 0000 3109 1620  LCCN: n88142337  NTA: 072636769  VIAF: 38468456   WorldCat (עם VIAF): 38468456
Windows Package Manager

| --- | --- |

 מפתח:  מיקרוסופט 
 מחזור חיים:  16 ביולי 2019 – הווה (5 שנים) 
 גרסה אחרונה:  1.8.1911 (10 ביולי 2024) 
 מערכת הפעלה:  Windows 10 
 נכתבה בשפות:  C++
 סוג רישיון:  רישיון MIT 
 קוד מקור:  https://github.com/microsoft/winget-cli 
 Windows 10 ומעלה
 
 אתר רשמי
 
מנהל החבילות של Windows (ידוע גם בשם winget) הוא מנהל חבילות חינמי בקוד פתוח שפותח על ידי Microsoft עבור Windows 10 ו-Windows 11. הוא מורכב מממשק שורת הפקודה ומערכת תוכנות להתקנת יישומים, בדומה למשל למנהל החבילות apt. ספקי תוכנה עצמאיים יכולים להשתמש בו כערוץ הפצה עבור חבילות התוכנה שלהם.
הערות שוליים

↑  Tom Warren (20 במאי 2020). "Microsoft's new Windows Package Manager is already better than the Windows Store". The Verge. {{cite web}}:  (עזרה)
↑  Windows Package Manager Preview | Windows Command Line
I

ערך זה עוסק באות I. אם התכוונתם למשמעויות אחרות, ראו .
| Ii |
| --- | --- | --- | --- | --- | --- | --- |
Ii
אלפבית לטיני
| Aa | Bb | Cc | Dd | Ee | Ff | Gg |
| Hh | Ii | Jj | Kk | Ll | Mm | Nn |
| Oo | Pp | Qq | Rr | Ss | Tt | Uu |
|  | Vv | Ww | Xx | Yy | Zz |  |
I (איי) היא האות התשיעית באלפבית הלטיני.
היסטוריה

מקורה של האות I באות היוונית יוטא (Ι, ι).
האות ייצגה ביוונית את תנועת החיריק. בלטינית נוספה לה משמעות של העיצור יו"ד.
מקור האות היוונית באות השמית "י" אשר ייצגה את המילה יד וצוירה כמו יד של אדם.
בדומה לאות יו"ד בעברית, משמשת האות I גם באנגלית לייצג דיפתונגים (כדוגמת הצירה המלא בעברית).
ייצוגים נוספים

באלפבית פונטי האות I מיוצגת על ידי המילה "אינדיה" (India - הודו).
ב-ASCII מיוצגת האות על ידי 73 (I) ו-105 (i).
בקוד מורס מיוצגת האות על ידי שתי נקודות: ··
בכתב ברייל:
התפתחות האות I

| 0 | 1 | 2 | 3 | 4 |
| --- | --- | --- | --- | --- |

| יד פרוטו שמית (גרסה מוקדמת וגרסה מאוחרת יותר) | יו"ד פיניקית | יוטא יוונית | I אטרוסקית | I לטינית |
משמעויות נוספות של האות I

בביוכימיה, I מייצגת את החומר איזולאוצין.
בכימיה, I מייצגת את היסוד יוד.
בשפה האנגלית, האות I היא מילה בפני עצמה ומשמעותה היא גוף ראשון יחיד ("אני").
בקוד לוחות הרישוי הבינלאומי, I מסמל כלי רכב מאיטליה.
בקשר רדיו I מסמל את איטליה.
במתמטיקה:
i מסמל מספר מדומה (השורש הריבועי של המספר 1-).
I מסמל את רצף כל המספרים הממשיים בין 0 ל־1.
I מסמל את מטריצת היחידה.
בפיזיקה ובאלקטרוניקה, I מסמל זרם חשמלי.
בפיזיקה, I מסמל גם מומנט התמד.
בספרות רומיות, I מסמל את הספרה 1.
במוזיקה, האות I משמשת כספרה רומית, המייצגת את הטוניקה – בין אם מדובר בדרגה, באקורד או בפונקציה הטונאלית – המז'ורית (I) או המינורית (i).
דגל הקוד הבינלאומי של האות I
אבי פרסטנפלד

| --- | --- |

 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 433 בחטיבה 500  קצין אג"ם של עוצבת הגליל  מפקד עוצבת ראם
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה
אבי פרסטנפלד הוא קצין צה"ל במילואים בדרגת אלוף-משנה, אשר בעבר פיקד על עוצבת ראם.
ביוגרפיה

פרסטנפלד התגייס לצה"ל בנובמבר 1987 ושובץ בחיל השריון. הוא עבר הכשרה כלוחם, השתתף בקורס מפקדי טנקים ולאחר מכן השתתף בקורס קציני שריון. לאחר הקורס שימש כמפקד מחלקה בקורס מפקדי טנקים.
בשנת 1992 השתתף בקורס מפקדי פלוגות, ומונה למפקד פלוגה בחטיבה 500, בגדוד 433. בהמשך מונה למפקד פלוגה בקורס מפקדי טנקים ולסגן מפקד גדוד 195 בחטיבה 500. בתום תפקידו כסמג"ד יצא לחל"ת, ויצא ללימודי משפטים ומנהל עסקים בשנים 1996–2000.
עם תחילת האינתיפדה השנייה, חזר פרסטנפלד מלימודיו ומונה למפקד גדוד 433 של חטיבה 500, ובתפקיד זה שימש בשנים 2000–2002 במהלך הוביל את לחימת הגדוד ביהודה ושומרון  ומבצע ״ חומת מגן״.  בשנים 2002–2004 מונה לקצין אג"מ של עוצבת הגליל. בשנים 2004–2006 ובמהלך מלחמת לבנון השנייה שימש כסגן מפקד חטיבת ברק. בתום המלחמה הועלה לדרגת אלוף-משנה ופיקד על עוצבת ראם בשנים 2006–2010. במקביל לתפקידו, היה מפקד בקורס המכללה הבין-זרועית לפיקוד ולמטה "ברק".
פרסטנפלד נשוי להדס ואב לארבעה.
אוהיו קי

| --- | --- |

 נתונים גאוגרפיים
 מיקום:  מפרץ פלורידה 
 קואורדינטות:  24°40′22″N 81°14′44″W﻿ / ﻿24.672643°N 81.2456325°W﻿ / 24.672643; -81.2456325
 ארכיפלג:  איי הקיז
 סוג:  קי
 שטח:  0.327499 קילומטר רבוע
 אורך:  0.775 קילומטר
 רוחב:  0.665 קילומטר
 נתונים מדיניים
 מדינה:  ארצות הברית ארצות הברית
 אוכלוסייה:  19
 אזור זמן:  UTC-5
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוהיו קי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוהיו קי(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי אוהיו קי(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי אוהיו קי
 
אוהיו קי
אוהיו קי (באנגלית: Ohio Key) הוא שמו של אי באיי הקיז שבדרום מדינת פלורידה שבארצות הברית. כביש US1 חוצה את האי (ממזרח למערב), והאי נמצא ליד סמן מייל 39 של דרך זו, בין מיזורי קי לביאה הונדה קי.
בעבר כונה האי בשם "ליטל דק קי" (קי הברווז הקטן) אולם כיום שם זה משמש לכנות אי אחר, מזרחית לו. באי ממוקם כפר נופש בשם "סנשיין קי" (קי השמש הזורחת), ויש המכנים את אוהיו קי בשם זה.
בחלקו הדרומי של האי, מדרום לכביש US 1 נמצאת שמורת הטבע הלאומית אוהיו קי.
The Sickness

The Sickness הוא אלבום הבכורה של להקת המטאל דיסטרבד. האלבום יצא לאור ב-7 במרץ 2000, בלייבלים ג'איינט רקורדס ורפרייז רקורדס. האלבום הגיע למקום ה-29 במצעד הבילבורד 200 וצעד בו במשך 106 שבועות. אלבום זה הוא אלבום האולפן היחיד של הלהקה שלא הגיע למקום הראשון במצעד הבילבורד 200, עד לאלבומם השביעי, Evolution שהגיע למקום ה-4 ב-2018. בשנת 2018 העניק איגוד תעשיית ההקלטות האמריקאי לאלבום מעמד של אלבום פלטינה מחומש עבור מכירת למעלה מ-5 מיליון עותקים בארצות הברית, מה שהופך את האלבום למצליח ביותר של הלהקה.
רקע והקלטת האלבום

The Sickness היה אלבום האולפן הראשון של הלהקה מאז הוקמה ב-1994. בשנת 2015 סיפר דריימן כי בהתייחס לימיה המוקדמים של הלהקה: "אנשים חושבים שזו הייתה עלייה מטאורית. זו ממש לא הייתה. קרענו את עצמנו שנתיים או שלוש כלהקה מקומית, היינו מקדמי המכירות של עצמנו, כל פעם שהביעה לעיר איזו הופעת רוק חבר להקה הסתובב במקום וחילק חומרים שיווקיים שלנו - קלטות, סטיקרים, טי-שירטים, מה שהיה לנו. זה בנוסף להופעות אסטרטגיות במקומות שבהם חשבנו שזה הגיוני ובנוסף לבניית קהל המעריצים בדרום שיקגו. הייתה תקופה ארוכה מאוד לפני ההצלחה, בעיר שלא ממש קיבלה הארד רוק והבי מטאל. שיקגו הייתה עיר של רוק אלטרנטיבי. היו "דה סמאשינג פאמפקינס", "לוקאל H". זה לא היה מטאל. הכניסו אותנו לרשימה השחורה. לא יכולנו לנגן אפילו במועדונים במרכז העיר. לא היינו מגניבים מספיק. היינו מטאל מדי. זה לא נחשב מגניב מספיק. היינו צריכים לפלס את דרכנו פנימה".
לקראת סוף שנת ה-90, עבר המיקוד של תעשיית הרוק לרוק כבד יותר, והלהקה חתמה על חוזה הקלטות בחברת ג'איינט רקורדס, שהיה ההזדמנות הראשונה של הלהקה. הלהקה החליטה לעדן את הצליל שלה עוד לפני הקלטת האלבום. הגיטריסט המוביל של הלהקה, דן דונגאן, החליט לשנות סגנון ולא לכלול קטעי סולו גיטרה. בראיון למגזין "Guitar World" סיפר: "לפני שהוחתמנו עשיתי סולואים כל הזמן, וזה לא ממש עבד, אז החלטתי להפסיק עם זה לגמרי עד האלבום או השניים האחרונים. ככה זה עבד לנו. עם הזמן דחפנו אחד את השני להיות מוזיקאים טובים יותר".
דריימן סיפר שכתיבת המילים לשירים, שהתבססו על חווויות אישיות מחייו, לא הייתה לו נוחה בתחילה. לדבריו: "היה מפחיד בהתחלה. הנה אתה מחליט לחשוף חלק מהנשמה שלך לאנשים האלה, ולשים אותו על מגש כדי שכולם יוכלו לראות אותו. עד שאתה מבין שהמאזינים מבינים משהו מכל זה, זה מפחיד מאוד".
אל הסולן דריימן והגיטריסט דונגאן הצטרפו המתופף מייק ונגרן והבסיסט סטיב "פאזז" קמאק. הלהקה פנתה למפיק ג'וני קיי(אנ'), שהיה בתיכון עם אחיו של דונגאן, על מנת שיסייע לה להפיק את האלבום. הקשר בין הלהקה לקיי התחזק, והוא הפך למפיק האלבום. בראיון ל"Guitar Edge" סיפר קיי על התהליך: "הם נלחמו כדי שאפיק עבורם את האלבום. הם סירבו לנסוע ללוס אנג'לס ולעשות אלבום שיהיה ברמה של הדמואים שעשו. הרגשתי שעם מספיק זמן ותקציב אוכל ליצור עבורם אלבום שכולם יוכלו לאהוב ... דחפתי אותם הכי חזק שיכולתי, והרגשנו שהצלחנו עוד לפני שמכרנו אפילו עותק אחד. כל העבודה הקשה, והעובדה שהם להקה טובה, עזר לי לקבל עבודות נוספות. אנשים אהבו את זה ואמרו 'מי עשה את האלבום של דיסטרבד? בואו ניקח אותו'".
הלהקה הקליטה את האלבום החל מסוף 1999, והוא יצא לאור ב-7 במרץ 2000. האלבום לא הצליח מיד. הסינגל הראשון מתוכו, "Stupify", יצא לאור באפריל 2000. דריימן סיפר ש"היה קשה למכור אותו לתחנות הרדיו. זה לא שהסינגל זינק מיד. עבדו על זה. ג'איינט רקורדס עבדו על זה. הם דחפו את זה למקום שבו הוא יקבל מספיק מודעות, ורק אז הוא התחיל לעלות במצעדים". השיר מדבר על גזענות ואפליה, ומתבסס באופן רופף על חוויותיו של דריימן עצמו. השיר הגיע בסופו של דבר למקום ה-12 במצעד הרוק המיינסטרימי של הבילבורד, ולמקום 10 במצעד הרוק האלטרנטיבי של המגזין. השיר נשאר אחד מהפופולריים ביותר של הלהקה. אחריו יצאו הסינגלים "Down with the Sickness" באוקטובר אותה שנה, "Voices" בנובמבר ו"The Game" בפברואר 2001.